Maca, taɛrabt n Tizi Uzzu, ur tcuba ara taɛrabt n temdinin niḍen n lzzayer, acku tmal cwiṭ ɣer teqbaylit d akken tesɛa aṭas n wawalen yeqwa deg-sen uṛeṭṭal, ama deg umawal ama deg tseddast akked cwiṭ n urwas. Aya-agi dɣa iɣ-yeǧǧan ad nawi ɣef usentel-agi. Ma d tutlayt tafransist, tesɛa yiwen usemres yemmal-d d akken maci akk imdanen zemren-as, daɣen teɛna s tuget imdanen yeɣran, yesɛan kra tmusniwin deg uqaru-nsen.